FI
C 463/22
Euroopan unionin virallinen lehti
5.12.2022
UNIONIN YLEINEN TUOMIOISTUIN Unionin yleisen tuomioistuimen tuomio 28.9.2022 – Leino-Sandberg v. parlamentti (Asia T-421/17 RENV) (1) (Oikeus tutustua asiakirjoihin – Asetus (EY) N:o 1049/2001 – Asiakirja, joka liittyy päätökseen, jolla kolmannelta osapuolelta evättiin oikeus tutustua kokonaisuudessaan sellaisiin kolmikantakokouksissa laadittuihin taulukkoihin, jotka koskevat ehdotusta Euroopan parlamentin ja neuvoston asetukseksi Europolista ja päätösten 2009/371/YOS ja 2005/681/YOS kumoamisesta – Asiakirjaan tutustumista koskevan oikeuden epääminen – Asetuksen N:o 1049/2001 4 artiklan 2 kohdan toinen luetelmakohta – Tuomioistuinkäsittelyn ja oikeudellisen neuvonnan suojaa koskeva poikkeus) (2022/C 463/29) Oikeudenkäyntikieli:englanti Asianosaiset Kantaja: Päivi Leino-Sandberg (Helsinki, Suomi) (edustajat: asianajajat O. Brouwer, B. Verheijen ja S. Schubert) Vastaaja: Euroopan parlamentti (asiamiehet: N. Görlitz ja J.-C. Puffer) Väliintulijat, jotka tukevat kantajan vaatimuksia: Suomen tasavalta (asiamies: M. Pere) ja Ruotsin kuningaskunta (asiamiehet: C. Meyer-Seitz, H. Shev, H. Eklinder, A. Runeskjöld, M. Salborn Hodgson ja R. Shahsavan Eriksson) Oikeudenkäynnin kohde Kantaja vaatii SEUT 263 artiklaan perustuvalla kanteellaan kumoamaan Euroopan parlamentin 3.4.2017 tekemän päätöksen A(2016) 15112, jolla kieltäydyttiin antamasta kantajalle tietoja parlamentin 8.7.2015 tekemästä, Emilio De Capitanille osoitetusta päätöksestä A(2015) 4931.
Tuomiolauselma 1) Euroopan parlamentin 3.4.2017 tekemä päätös A(2016) 15112, jolla kieltäydyttiin antamasta Päivi Leino-Sandbergille tietoja parlamentin 8.7.2015 tekemästä, Emilio De Capitanille osoitetusta päätöksestä A(2015) 4931, kumotaan.
2) Parlamentti vastaa omista oikeudenkäyntikuluistaan, ja se velvoitetaan korvaamaan Päivi Leino-Sandbergin oikeudenkäyntikulut.
3) Suomen tasavalta ja Ruotsin kuningaskunta vastaavat omista oikeudenkäyntikuluistaan.
(1)
EUVL C 293, 4.9.2017.
Unionin yleisen tuomioistuimen tuomio 12.10.2022 – Corneli v. EKP (Asia T-502/19) (1) (Talous- ja rahaliitto – Pankkiunioni – Luottolaitosten elvytys ja kriisinratkaisu – Varhaisen vaiheen toimenpiteet – EKP:n päätös asettaa Banca Carige väliaikaiseen hallintoon – Kumoamiskanne – Osakkeenomistajan nostama kanne – Asiavaltuus – Pankin edusta poikkeava etu – Tutkittavaksi ottaminen – Oikeusperustan määrittämistä koskeva oikeudellinen virhe – Unionin tuomioistuinten kansallisen oikeuden mukainen tulkinta – Raja – Kansallisen lainsäädännön contra legem -tulkintaa koskeva kielto) (2022/C 463/30) Oikeudenkäyntikieli: italia Asianosaiset Kantaja: Francesca Corneli (Velletri, Italia) (edustajat: asianajajat M. Condinanzi, L. Boggio ja F. Ferraro)